fi fi fi fi fi en fi ru fi fi en fi fi fi fi fi fi eu fi fi fi fi fi it fr fi fi fi fi id fi sl fi fi fi fi fi en fi en fi fi fi en de en fi fi fi id fi nl fi fi fi fi fi fi fi fi fi en en fi fi fi fi fi fi
Aitaelementtien mitoitus ja kiinnitystapa - Metsolan Piha ja Puu
Noutopisteen aukioloajat: Tarkista aukioloajat tästä
Avainlippu tuotteita - Suomalaista työtä - Lahti | Hollola
myynti@metsolanpuu.fi +358 44 779 2982
Tietoa piha-aidoista ja aitaelementeistä
Etusivu/Blogi/Aitaelementtien mitoitus ja kiinnitystapa
Aitaelementtien mitoitus ja kiinnitystapa
9.5.2020 Metsolan Piha ja Puu
Aitaelementtien ilmoitetut mitat ovat korkeus elementin alareunasta päälilaudan yläreunaan. Leveys on elementin reunasta reunaan. Aidan kokonaiskorkeus on noin 15 – 20 cm korkeampi kuin elementin korkeus riippuen minkälaisen maavaran haluaa elementin alle. Tolpan korkeus on taas vielä aidan kokonaiskorkeudesta noin 5 cm korkeampi, jonka päälle sijoitetaan pyramidin mallinen teräksinen hattu.
Mikäli maa on melko tasainen, noin 100 cm korkealle aitaelementille riittää hyvin 130 cm korkeat tolpat. Niissä on noin 5 cm ylimääräistä kun elementille lasketaan 20 cm maavara ja tolpalle 5 cm ylitys aidan yläreunasta.  Tolpat sahataan yläreunasta aina haluttuun linjaan, riippuen maanpinnan korkeuden vaihtelusta.
Elementtien mukana toimitetaan kiinnitysrimat ja ruuvit. Rimat ruuvataan tolppaan haluttuun elementin korkeuteen 70 mm ruuveilla. Yläreunan suoruuden tarkistamiseen voi käyttää linjalankaa tai laseria. Elementit työntyvät rimojen päälle ja ne ruuvataan sivuilta kiinni kiinnitysrimaan 55 mm ruuveilla.
Aitalinjan mitoituksessa tulee huomioida tolppien leveys sekä käytetty aitaelementin leveys. Nyrkkisääntönä tolppia menee aina 1 kpl enemmän kuin elementtejä. Tolpat ovat 10 x 10 cm leveitä. Kuvan esimerkki 200 cm leveillä aitaelementeillä olisi näin yhteensä 640 cm pitkä aitalinja.
Verkkokaupastamme voit ostaa standardimittaisia elementtejä ja täydentää niitä mittatilauselementeillä. Mittatilauselementeissä tarjolla olevat leveydet perustuvat lautajaotteluun. Voimme valmistaa elementit myös haluamillasi leveyksillä, jos sinulla on tolpat jo valmiina paikoillaan.
Pistojalkojen sijoitus ja suoruus on helpointa hoitaa linjalangalla, joka kulkee juuri maan pinnan yläpuolella. Linjalanjaan merkataan pistojalkojen etäisyys teipin avulla. Tolppien väliin on hyvä jättää noin 2-3 mm käyntiväliä, jotta elementin mahtuu pujottamaan helpoiten paikoilleen. Eli jos käytät 200 cm leveää aitaelementtiä, niin laita tolpat noin 200,3 cm etäisyydelle toisistaan.
Maksuton toimitus yli 1500 € aitatilauksiin
Aidan korkeus Aitaelementit Aitalinja Kiinnitysrima Koivuklapit Kotiintoimitus Maksuton toimitus Mitoitus Puiset aitaelementit Rahtivapaa Verkkokauppa
Seuraa meitä sosiaalisessa mediassa
Verkkokaupan hinnat sisältävät alv 24 %
Tilaa uutiskirje ja saat erikoisalennuksia sähköpostiisi
Metsolan Piha ja Puu Oy
Copyright 2022 Metsolan Piha ja Puu Oy.
Verkkokaupan perustaminen: Aikadesign Oy